Foto: AP «La-La Lend» musiqali filmi yettita mukofotni qo‘lga kiritib «Oltin globus» rekordchisiga aylandi. Bu haqda Bloomberg xabar bermoqda. Kartina rejissyorlik, ssenariy va eng yaxshi komediya va myuzikl uchun mukofotlarga ega chiqdi. Bundan tashqari, filmdagi bosh rollarni ijro etgan Rayan Gosling va Emma Stoun, bastakor Jastin Gurvits hamda uning hammualliflari mukofotga loyiq topilgan. Ma’lumot uchun, avvalgi rekord «Kakku uyasi uzra uchib o‘tayotib» hamda «Yarim tungi ekspress» filmlariga tegishli bo‘lib, ularning har biri oltita mukofotni qo‘lga kiritgan.